ఇండిగో సిబ్బంది దురుసు ప్రవర్తనన్యూఢిల్లీ: ముంబైకి వెళుతున్న తనపట్ల ఎయిర్లైన్స్ సిబ్బంది ఒకరు దురుసుగా ప్రవర్తించినట్టు భారత ఏస్ షట్లర్ పీవీ సింధు ట్విట్టర్లో వెల్లడించింది. తనకు మద్దతుగా నిలిచిన ఎయిర్హోస్టెస్ పట్లకూడా అమర్యా దగా ప్రవర్తించినట్టు ఆరోపించింది. శనివారం ఇండిగోకు సంబంధించిన 6ఇ 608 విమానంలోని అజితేష్ అనే గ్రౌండ్ సిబ్బంది ఈ చర్యకు పాల్పడినట్టు సింధు ఆగ్రహం వ్యక్తంచేసింది. ఈ సంఘటనను వివరిస్తూ గ్రౌండ్ సిబ్బంది అయిన అజితేష్ను తన సామగ్రిని సరైన స్థానంలో పెట్టాలని మర్యాదపూర్వకంగానే అడిగానని అయితే అతడు అమర్యాదగా ప్రవర్తించాడని చెప్పింది. ప్రయాణి కులపట్ల మర్యాదగా నడుచుకోవాలని సూచించిన ఎయిర్హోస్టెస్ అషిమ పట్లకూడా దురుసుగా ప్రవర్తించడం తనను ఆశ్చర్యానికి గురిచేసిందని సింధు ట్వీట్ చేసింది. ఇటువంటి వక్తులు ప్రతిష్టాత్మక ఇండిగో ఎయిర్లైన్స్లో పనిచేయడం వల్ల ఆ సంస్థ ఖ్యాతి దెబ్బతిం టుందని వ్యాఖ్యానించింది. సింధుతో పాటు ప్రయాణిస్తున్న ఆమె తండ్రి రమణకూడా ఇండిగో సిబ్బంది ప్రవర్తన తమను బాధించిందని అన్నారు.ఎక్కువ లగేజీ తీసుకొచ్చింది..సింధు ఆరోపణలను ఇండిగో ప్రతినిధి అజయ్ జస్రా ఖండించారు. ‘సింధు తన వెంట ప్రయాణికుల కేబిన్లోకి అధిక స్థాయిలో లగేజీని తీసుకొచ్చింది. ఇతర ప్రయాణికులకు ఇబ్బంది కలుగకుండా ఉండేందుకు ఆ సామగ్రిని కార్గోలో భద్రపరుస్తామని ఆమెకు చెప్పాం. దానికి ఆమె అంగీకరించలేదు. ఇతర ప్రయాణికులెవరైనా అధిక లగేజీతో వస్తే కార్గోలోకి తరలించమని కోరతాం. సింధు విషయంలోనూ అదే జరిగింది. ఎన్నోసార్లు సూచించిన తర్వాత ఆమె తన లగేజీని కార్గోలోకి తరలించేందుకు అనుమతించింది. విమానం దిగిన అనంతరం ఆమెకు ఆ సామగ్రిని అందజేశామ’ని అజయ్ జస్రా తెలిపారు.
indigo sibbandi durusu pravartananyuudilli: mumbaiki velutunna tanapatla airlines sibbandi okaru durusugaa pravartinchinattu bhaarata yes shatlar pv sindhu twitterlo velladinchindi. tanaku maddatugaa nilichina airhostes patlakuda amarya dagaa pravartinchinattu aaropinchindi. sanivaaram indigoku sambandhinchina 6i 608 vimaanamlooni ajitesh ane ground sibbandi ee charyaku palpadinattu sindhu aagraham vyaktamchaesindi. ee sanghatananu vivaristuu ground sibbandi ayina ajiteshnu tana saamagrini saraina sthaanamlo pettaalani maryaadapuurvakamgaane adigaanani ayithe atadu amaryaadagaa pravartinchaadani cheppindi. prayaani kulapatla maryaadagaa naduchukovalani suuchinchina airhostes ashima patlakuda durusugaa pravartinchadam tananu aascharyaaniki gurichesindani sindhu tweet chesindi. ituvanti vaktulu pratishtaatmaka indigo airlineslo panicheyadam valla aa samstha khyati debbatim tundani vyaakhyaaninchindi. sindhutho paatu prayaanistunna aame tandri ramanakuda indigo sibbandi pravartana tamanu baadhinchindani annaru.ekkuva lageji teesukochindi..sindhu aaropanalanu indigo pratinidhi ajay jasra khandinchaaru. ‘sindhu tana venta prayaanikula kebinloki adhika sthaayilo lagejeeni teesukochindi. itara prayaanikulaku ibbandi kalugakunda undenduku aa saamagrini kaargolo bhadraparustamani aameku cheppam. daaniki aame angeekarinchaledu. itara prayaanikulevarainaa adhika lagejeetho vaste kargoloki taralinchamani koratam. sindhu vishayamloonuu adhe jarigindi. ennosaarlu suuchinchina tarvaata aame tana lagejeeni kargoloki taralinchenduku anumatinchindi. vimanam digina anantaram aameku aa saamagrini andajesama’ni ajay jasra telipaaru.